Дарган мезла гьаргси дарс 5-класслизиб.

ТЕМА: «ОПРЕДЕЛЕНИЕ».

Учительница: Мях!яммадова Г!яшура Мях!яммадрасуловна.

«К!ишала дахъал шалубар гимназия» 2016 дус.

Дарган мезла гьаргси дарс 5-класслизиб.

Тема: Определение.

Мурад: Дурх!нази определение багьахъни,илбархьли бургахъес бурсибарни,предложениелизиб балк!а тугъличил къелбирахъес бурсибарни.

Дарсла башри.

1.Организационный момент.Слайд№1.

Учитель: Ассаламу г!ялайкум,дила ах!ерти дурх!ни!

Неш вана х!ерли калаб

Х!ушаб даргала мезра,

Пасих!ти детаахъес

Кумекдиаб сарира!

Учитель: Ишбарх!и,дурх!ни,нушала г!ядатла ах!енси дарган мезла дарс саби.Илбагьандан бак!или саби нушала дарсличи х!урматла г!ях!ли.Слад№2. Дарс г!ях!си бетаахъес багьандан нушара цаличи ца разили,дях! Шалали х!ердик!ех!е,цала цаурк!и аргъили ,дузра дузех!е,сенах!енну «разидеш кьаркьа арадеш саби». Бузерили сай адам пагьмучевси ветарахъуси.

Учитель: Слайд№3. Ишбарх!ила дарсла тема саби «Определение». Слайд№4.Дарсла мурад саби ил х!ушани г!ях!ил аргъни.

Г!ядатла ах!енси дарсличиб бирех!е нушани «Х!яз». Илис классла дурх!ни бурт!ех!е х!ябал кьукьяличи,Гьарил кьукьяла вирар вег!бек!-капитан.

Учитель:Гьари,чили буру наб,чинаб къаршибиркули луг!и х!ябал?

Ученик: Халкьла хабуртазиб:3 рурси,3 гьуни,3 дурх!я.

Учитель:Цаибил кьукьяла капитаннис лугех!е у «Подлежащее»,к!иибиллис\_ «Сказуемое»,х!ябъибиллис \_ «Объект».

Учитель:Чиди команда гьалабиркурал х!ердик!ех!е! Чедибикибси командалис савгъат (ЗУБАРИ) лугуси саби.

Чиди командала зубарти имц!али диалра,илчедиб иркур.

**Х!ЯЗ БЕХ!БИРХЬЕХ!Е!!!**

1. **Хъули х!янчи ахтардибарни.(**Чебетаахъили х!янчи белк!унсилис зубари бедес).
2. **Капитантас х!янчи.**

Се саби подлежащее?

Се саби объект?

Се саби сказуемое?

1. **Слайд№8.Тест бирех!е гьалар делч!унти тикрардарнилис.**
2. **Девла г!елабси барсбик!уси бут!алис**

**А.** Ахир или бик!ар.

**Б.** Аслу или бик!ар.

**В.**Х!ячи или бик!ар.

**2) Тухумти дугьбала кумхаси бут!алис**

**А.** Приставка или бик!ар.

**Б.**Аслу или бик!ар .

**В.**Х!ячи или бик!ар.

**Слайд№9.3) Ца аслулизирадцун детаурти дугьбас**

**А.** Царка дугьби или бик!ар.

**Б.**Учидяхъ дугьби или бик!ар.

**В.**Цаладяхъ дугьби или бик!ар.

**4) К!ел яра чумал аслу цаладикили детаурти дугьбас**

**А.** Царка дугьби или бик!ар.

**Б.**Учидяхъ дугьби или бик!ар.

**В.**Цаладяхъ дугьби или бик!ар.

**5) Слайд№10.Чум бек!лидиубти гъайла бут!а лера?**

**А.** 4

**Б.** 5

**В.** 6

**6)Слайд№11.Нуни дурсри х!ядурдарира. Подлежащее саби**

**А.** дурсри

**Б.** нуни

**В.** Х!ядурдарира

**7)Слайд№12.Предложениела грамматический хьулчи цалабиркуси саби**

**А.** бек! члентазибад,

**Б.**к!иибил даражала члентазибад.

**Учитель: Гьанна доскаличиб белк!ла х!янчи дурабурк!ех!е.Слайд№13.**

**4.Доскаличиб х!янчи.**

**1)**Падежунарбарес: **НЕШ.**

**2)**Предложениела синтаксический разбор барес.**Нушаб дахъал миллатунар Дагъистан дигахъех!е.**

**3)**Девла бут!нала разбор: **белк!ун , гьалмагъдеш , разиси , нуни.**

**Кабиибти 3 дурх!я карточкабачил бузар. КАРТОЧКАБИ №1, №2, №3.**

**(**Дурх!нас лайикьси кьимат кабалта).

1. **ФИЗМИНУТКА.Слайд№14.**

Наб лук!ес дигахъисра

Умуси тетрадьлизи,

Дархьти х!урпри лук!ули,

Къугъаси ручкаличил.

Дила дамсурти някъбас

Г!урра лук!ес ц!акь бедес.

Ихтияр бедлугули,

Азадли вяшдик!ахъес.

Слайд№16. САГАСИ ТЕМА: ОПРЕДЕЛЕНИЕ.

Учитель:Нушани балуливан , дух!ни,дарган мезлизир бек! Членти х!ябал сари,илдала дурарад лерти сари к!иибил даражала члентира,илдира х!ябал сари: определение,дополнение,аги-кьяйда.Слайд№16.

Слайд№17. Бек! Члентазибадцун цалабикибси предложение бирар. К!иибил даражала члентазибадцун предложение бетаэс х!ебирар. Гьарил к!иибил даражала член мяг!налашал ва граматикалашал бек! Членнизи бигьи башули бирар. К!иибил даражала члентани бек! членти яра царх!илти к!иибил даражала членти баяндиру.

Слайд№18.

Учитель: Слайд№19.Х!ердирех!е ишди предложениеби.

Житасра **ванаси мер** дигахъу.

**Бухъна кья ниъ** камти дирар.

**Х!урхъан Батирай** даргала поэт сай.

Мирхъили **вавала мурити шин** дужа.

**Ухъна уста** хъуличариуб.

Нуни **шуибил класслизир** дурсри кадирхьулра.

Слайд№20.

Учитель:Дек!ардарибти дугьбачи сегъунти суалти кадатес вирули?

Ученик: Мер сегъуна?(ванаси). Ниъсела? (кья ),кьясегъуна? ( бухъна ). Батирайчиди? (х!урхъан ). Шин сегъунти? ( мурити ),шин села? ( вавала ). Уста сегъуна? ( ухъна ). Класслизирчумъибил? ( шуибил ).

Учитель:Х!ебиалли,определениели сегъунти суалтала цалис жаваб лугули?

Ученик:Определениели сегъуна? чиди? сецад? чила? села? чумъибил? Ибти суалтала цалис жаваб луга.

Учитель: Молодец. Се баянбируси определениели ва се иргъахъу?

Ученик:Определениели бек! членти яра царх!илти к!иибил даражала членти баяндиру ва илдала лишан чебиахъу.

Учитель:Чиди гъайла бут!али аргъахъили бирара имц!али определение?

Ученик:Определениели биубли имц!али башар прилагательное.Определениели биубли г!ур башар существительное , числительное , местоимение , причастие.

1. **Жузличил х!янчи.Слайд№21.**

**Х!янчи 79.**

**РЕФЛЕКСИЯ.**

**Учитель:Се багьурра нушани ишбарх!и?**

**Селичил тянишдиубра?**

**Се саби определение?**

**Ученик: Определение к!иибил даражала член саби, суненира чиди-биалра член баянбируси ва илала лишан чебиахъуси.**

**Учитель: Дарс нушала ахирличи бикиб, белк!еная хъули х!янчи. П.11,х!янчи 81.**

**Г!ях! сяг!ятбираб х!ушаб**

**Гьар сагаси дякьличиб.**